ตลาดหุ้นสหรัฐปิดบวก
ตลาดหุ้นสหรัฐฯ ปิดบวกอย่างแรง ขณะที่ราคาน้ำมันปิดผสมผสานตามข้อมูลทางพลังงานสหรัฐฯ
25 ส.ค. 2554

ตลาดหุ้นสหรัฐฯ ปิดบวกอย่างแรง ขณะที่ราคาน้ำมันปิดผสมผสานตามข้อมูลทางพลังงานสหรัฐฯ 
ตลาดหุ้นสหรัฐฯวานนี้(24ส.ค.) ปิดบวกอย่างแรง จากข้อมูลคำสั่งซื้อสินค้าคงทนอันแข็งแกร่ง ท่ามกลางความหวังว่าธนาคารกลางอเมริกาจะเปิดเผยมาตรการกระตุ้นเศรษฐกิจรอบใหม่ในช่วงปลายสัปดาห์       ดัชนีหุ้นดาวโจนส์ เพิ่มขึ้น 143.27 จุด (1.28 เปอร์เซ็นต์) ปิดที่ 11,320.03 จุด แนสแดค เพิ่มขึ้น 21.63 จุด (0.88 เปอร์เซ็นต์) ปิดที่ 2,467.69 จุด เอสแอนด์พี เพิ่มขึ้น 15.21 จุด (1.31 เปอร์เซ็นต์) ปิดที่ 1,177.56 จุด
ขณะที่ราคาน้ำมันปิดผสมผสานตามข้อมูลทางพลังงานสหรัฐฯ ขณะที่นักลงทุนจับตาสถานการณ์ความไม่สงบในลิเบีย สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 28 เซนต์ ปิดที่ 85.16 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 84 เซนต์ ปิดที่ 110.15 ดอลลาร์ต่อบาร์เรล